Синђелић
Јован Илић 

Синђелић

Пред градом Делиградом, 
   Вије се ст'јег, 
Под ст'јегом, под барјаком 
   Синђелић бег. 
Ко мрки вуци 
Око њега лете Турци: 
     Тресе се силан град, 
        Делиград!
 
Синђелић хабер нема, 
   Бег-сердар, 
Турчину ханџар спрема, 
   Лијеп дар! 
С бедема турске клете 
Ћелаве главе лете: 
   »Умметти .... 
   Аллах ил Аллах!« 
     Хахаха!

Синђелић хабер нема, 
   Бег-сердар, 
Џевердар Турком спрема, 
   Лијеп дар! 
На чибук турекој али 
Лубарде огњем пали, 
     Тресе се силан град, 
        Делиград!
 
Ведро се небо јежи 
   Од силног пра',
У џенем Турчин бјежи 
   Од тешког стра'! 
Љути се бојак бије, 
Пурта се чалма вије: 
   »Умметти . . . 
   Аллах ил Аллах!« 
     Хахаха!

»Соколе сиви, стани, 
   Устави лет, 
Клетог се боја мани, 
   Не мори св'јет!« 
Синђелић хабер нема, 
Душмане у ад спрема: 
     Тресе се силан град, 
        Делиград!
 
На земљу тама сађе 
   И наста мрак, 
Крваво сунце зађе 
   За облак! 
Лубарде страшно јече, 
Огњени мачи звече: 
     Тресе се силан град, 
        Делиград!

»Отвор'те граду врата!« 
   Зачу се глас, 
»Нек Турчин нагна хата, 
   Проклети пас! 
Ваља му поћи спати, 
Ваља му авдес дати: 
   Скоро ће, скоро доћ 
     Крвава ноћ!«

И Турчин нагке као мрав, 
   Ко, б'јесан лав, 
На бедем гази, 
   Часном се крсту плази; 
Синђелић к земљи паде, 
Џебани огањ даде: 
   Диже се силан б'јес, 
     Урнебес!
 
Гле, како Турчин скаче: 
   Ај, ај, ај ! 
Црни му гавран гаче: 
   Вај, вај, вај! 
»Врати се, Туре, твога ти поста, 
»Када ти оста!« 
Не слуша, оде гор', 
Ко зелен бор: 
   »Умметти . . . 
»Аллах ил Аллах !« 
     Хахаха !

Напомене 

 Ова песма издата у: Отаџбина 1875, књ. II ; II рукопис; С. К. Задруга, 17.

Извори 

 Јован Илић: Целокупна дела, страна 197 - 199 , Библиотека српских писаца, Народна просвета.

Јован Илић